Hvor lang tid varer en alm. fodbehandling?
En fodbehandling tager cirka 50-60 minutter og i den tid kan fodterapeuten etablere en god dialog med patienten, om fødder, smerter, sygdomme og daglige rutiner. Tiden bruger fodterapeuten også til at vejlede patienten i, hvordan fødderne skal plejes dagligt, hvad patienten skal holde øje med i forbindelse med sygdomsrelaterede tegn på fødderne og hvilke sko, som kan forbedre patientens sundhed i fødderne.

Endelig kan fodterapeuten udstyre patienten med fodøvelser, som kan gøre fødderne mere smidige samt afhjælpe fodsmerter der er et rigtig godt supplement til aflastninger og indlæg.